ועדת החינוך, התרבות והספורט, כנסת 25, פרוטוקול מספר 62, 2023-06-12 00:00

יוסף טייב: אני מתכבד לפתוח את ועדת החינוך, התרבות והספורט בנושא כשרות המזון, בפעילות בית ספרית

יוסף טייב:  אני חושב שיש מעבר לנושא של הכשרות

יוסף טייב:  יש גם נושא של הבריאות

יוסף טייב:  ישנו חוזר מנכ"ל מפורט איך הדברים צריכים להתנהל לכאורה בפעילויות חוץ ובטיולים שמחוץ לבית הספר

יוסף טייב:  מספר פניות שהגיעו ללשכתי מראות איזשהו ליקוי, או בנוהל או בתחולת הנוהל, ולכן מצאתי לנכון לכנס את הוועדה ולהבין קודם כל מה הנוהל

יוסף טייב:  האם משרד החינוך נצמד לאותם הוראות של חוזר המנכ"ל, או שמא לא? במקרים מסוימים יש צורת התנהלות אחרת

יוסף טייב:  אני חושב שלא מדובר פה וודאי לא בבתי ספר ממד ולא במוכשר, אלא באמת בממלכתי וישנם משפחות מסורתיות שרוצות לשמור על כללי הכשרות, לפחות ב-בייס, באמת ברמה המינימלית, שזה הרבנות הראשית לישראל כפי שמופיע בחוזר ה מנכ"ל

יוסף טייב:  לכן הייתי רוצה לפני שאני אתן למשרד החינוך ותודה על זה שטרחתם והגעתם, אני מעריך את זה

יוסף טייב:  אני רוצה לשמוע, בינתיים, עד שיתאספו עוד את עורכת הדין אושרת לוי, אמא לילדה שלומדת בחינוך הממלכתי

יוסף טייב:  הייתי שמח לשמוע מה יש לך לומר, ולפי זה אנחנו נתקדם

אושרת לוי: בוקר טוב

אושרת לוי:  הנושא שהערתי אותו במאי האחרון

אושרת לוי:  זה נושא שכבר שנתיים אני פוגשת אותו פעם אחר פעם

אושרת לוי:  ובבדיקה שערכתי, מסתבר שזה דורות

אושרת לוי:  פשוט דורות, שנים על גבי שנים שזה נוהל של כל פעם שיש לינה בשטח, הזנת שטח - אין הקפדה על הכשרויות, אין הקפדה על משרד הבריאות

אושרת לוי:  האזור שם פרוץ, ממש המערב פרוע

אושרת לוי:  ולפני שאני אתחיל ואני אספר ככה בקצרה את הסיפור של איך שהגעתי לזה בכלל

אושרת לוי:      אני אקדים ואני אתן גילוי נאות, אנחנו משפחה מסורתית

אושרת לוי:  זאת אומרת לא שומרים שבת לצערי הרב, לא עושים הרבה מאוד דברים, אבל על המזון אנחנו לא מתפשרים

אושרת לוי:  כמו כן על החגים, על השבתות, ועל המסורת אנחנו לא מתפשרים

אושרת לוי:  מה שקרה זה שלפני שנתיים בטיול השנתי ביררתי עם מנהלת בית הספר ראיתי שבתוכנית שנתנו לנו נעדר כל סעיף שמדבר על המזון

אושרת לוי:  זאת אומרת - איזה קייטרינג, מי מביא להם את האוכל

אושרת לוי:  כשפניתי אז הסבירה לי מנהלת בית הספר הגברת אפרת, שיש להם ציוד קבוע שהם לוקחים כבר שנים ואין מה לדאוג

אושרת לוי:  יש להם כלים משלהם, הם קונים את האוכל בסניף רמי לוי בעיר, או מאיזשהו ספק מזון שנקרא משאב, אבל זה לא זאת הנקודה כי כל קשר שם זו לא הנקודה

אושרת לוי:  הם אוספים את זה בקלקרים ונוסעים עם הטיול השנתי

אושרת לוי:  מהערבה אוספים את הכול בקלקרים ונוסעים אחרי האוטובוסים עם הילדים למקום של לינת השטח

אושרת לוי:  במקרה הזה, זה היה בשנה שעברה ברמת הגולן, ושם הם פורסים את המזון ומזה מאכילים את הילדים במשך 4 ימים

אושרת לוי:  ממש ככה

אושרת לוי:  אמרתי שזה לא מקובל עליי וניסיתי לבקש שישנו את זה

אושרת לוי:  פניתי לכל הגורמים, נתקלנו בתריסים מוגפים, ודלתות טרוקות

אושרת לוי:  באיזשהו שלב כשממש איימתי בלהוציא צו מניעה להוצאת הטיול, שלחה לי מנהלת בית הספר שהנה, הם מצאו קייטרינג עם כשרות שתשביע את דעתנו והוא יספק את המזון

אושרת לוי:  הקייטרינג ממוקם בירושלים

אושרת לוי:  משהו לא הרגיש לי נכון, חיפשנו בעזרת חברי כנסת, במקרה הזה אבי מעוז וצריך להגיד שהוא באמת כבר שנה שעברה נרתם לסייע בעניין הזה

אושרת לוי:  חיפשנו את הבעלים של הקייטרינג והוא אמר לי אני לא יודע על מה את מדברת

אושרת לוי:  הזמינו ממנו מגש אחד של שניצלים ארוחה אחת וזהו זה

אושרת לוי:  חזרתי שוב למנהלת בית הספר, והיא אומרת לי זה מה יש, זה ככה זה וזהו זה, והכל לפי הנוהל

אושרת לוי:  בגלל שהיינו יום יומיים לפני הטיול השנתי, מה שעשינו זה ארזנו מזון, בעלי שכר צימר ליד המקום שהם ישנו, וככה הזנו את הילדה שלנו

אושרת לוי:      בנוסף לילדה שלנו, היו עוד הורים שהתקשרו אליי וביקשו ממני להישאר בעילום שם כי הם לא רוצים להיות חריגים

אושרת לוי:  ככה זאת ההרגשה שם, וסיפקנו גם לילד שלהם

אושרת לוי:  למשל, הייתה אמא ובעל ואישה שהגיעו תקופה לבסיס עובדה ויש להם ילד דתי, והיא ביקשה ממני גם, אמרה שהיא שולחת את הילד שלה גם עם מזון אבל אם הוא יצטרך גיבוי, אז שבבקשה נעזור, כמובן ששמחנו ועניתי בחיוב

אושרת לוי:       השנה מבעוד מועד אמרתי שזה לא יקרה שוב

אושרת לוי:  פניתי לבית הספר ובמילים אחרות אמרו לי די עד כאן, אנחנו פועלים לפי הנוהל

אושרת לוי:  הסברתי שבטיול של שנה שעברה בעלי ישב וראה איך הילדים אוכלים נקניקים וגבינות בארוחות הבוקר

אושרת לוי:  מיותר לציין על הלחות ועל החום שנפרסו שם על השולחנות, והילדים היו צריכים להכין להם מהנקניקים והגבינות האלה כריכים למשך היום ועד הערב שהם חוזרים למקום של לינת הערב

אושרת לוי:  זה מה שהם אוכלים, ושלא יספרו סיפורים

אושרת לוי:  בעלי ראה איך הילדים מעבירים מהכפית של זה, לכפית של זה, והשולחנות והצלחות מתערבבות, והסנדוויצ'ים והכריכים

אושרת לוי:  זה ילדים קטנים ואי אפשר לצפות מהם בכלל ובפרט כשהם מסורתיים, והם לא ינקו את השורשים, אז הם סומכים עלינו

אושרת לוי:       השנה ניסיתי להעיר על זה, כתבתי מכתבים, כתבתי מכתב למשרד הבריאות ואמרתי להם שיש פה חשש לתחלואה מאוד קשה, בדרך שמובילים את המזון

אושרת לוי:  הם שלחו לי מייל, זה לא עניין שלנו

אושרת לוי:  ממש ככה בשורה אחת

אושרת לוי:  אז פניתי למשרד החינוך, משרד החינוך בתגובה מעלפת כתב לי שכן, הם בדקו את הנושא ואכן היה ערבוב של בשר וחלב, אבל הנקניקים והגבינות היו במרחק סביר זה מזה

אושרת לוי:  פניתי לכבוד הרב רפי ממחלקת איסור הונאה כשרות ברבנות הראשית

אושרת לוי:  הוא נתן לי חוות דעת מאוד ברורה שאי אפשר לפתור את העניין הזה בהפרדה, אי אפשר לפתור את זה בזה שקונים רק מוצרים כשרים

אושרת לוי:  כל שרשרת המזון צריכה להיות מפוקחת מבחינת כשרות וגם מבחינת בריאות

אושרת לוי:  אבל הוא נתן לי את עניין הכשרות

אושרת לוי:  גם לגבי הכלים דיברתי עם המנהלת

אושרת לוי:  ושוב אמרתי לה - באיזה כלים מבשלים את ארוחת הערב? היא אמרה לי - אל תדאגי אם תרצי אני אקנה אפילו מחבת מיוחד או סיר מיוחד בשביל זה

אושרת לוי:  אמרתי לה כלים יוגעלו? יהיה להם פיקוח? אז היא אמרה לי אני לא יודעת על מה את מדברת, זה באישור

אושרת לוי:  מה שקרה בסופו של יום זה שנכנעתי ואמרתי הילדה לא יוצאת לטיול השנתי

יוסף טייב:  רגע, הילדה לא יצאה לטיול?     

עו"ד אושרת לוי:  לא, היא לא יצאה לטיול

עו"ד אושרת לוי:  לא היה מזון כשר בארץ ישראל

עו"ד אושרת לוי:      לסיום אני רק אגיד לכם משהו מאוד מאוד עצוב: בשנה הקודמת שבעלי כן יצא עם הילדה לטיול השנתי, מישהו מצוות ההנהלה התבדח כנראה, והתלמידים שמעו את זה

עו"ד אושרת לוי:  ואז כולם באו וזרקו הערות ציניות לילדה שלי על העניין הזה

עו"ד אושרת לוי:  וכשחזרנו מהטיול, ראש המועצה מר חנן גינת ששוחחתי איתו והלנתי בפניו על כל השערורייה הזאת, אמר לי - למה עשית את זה? למה האוכל המיוחד הזה? עשית את הילדה שלך חריגה בזה שאת בדרישה שלך

עו"ד אושרת לוי:  אז רבותיי ארץ ישראל, חוק איסור הונאת כשרות, גם משרד הבריאות יש לו חוק מאוד ברור בעניין הזה של הזנה בבתי הספר

עו"ד אושרת לוי:  חוזר מנכ"ל לי הוא ברור כאור השמש

עו"ד אושרת לוי:  יש שם חזרה של לפחות 8 או 9 פעמים על עניין הכשרויות

עו"ד אושרת לוי:  אני לא מבינה את כל האירוע הזה שמתחולל כאן

עו"ד אושרת לוי:  ממש פימפום מזון לא כשר לילדים שלנו

עו"ד אושרת לוי:  אין לי דרך אחרת לתאר את זה

עו"ד אושרת לוי:  תודה רבה

יוסף טייב: תודה רבה

יוסף טייב:  גל כפרי, בבקשה

גל כפרי: גל כפרי, אני ממונה טיולים באגף של"ח וידיעת הארץ במנהל חברה ונוער במשרד החינוך, שלום לכם

גל כפרי:  אנחנו מדברים על 5700 מוסדות חינוך שיש במערכת החינוך

גל כפרי:  לכל מוסד כזה יש מנהל או מנהלת, ומשרד החינוך עובד עם הנחיות ונהלים, כפי שאת אומרת ברורים למנהלי בתי הספר

גל כפרי:  אני קשור לטיולים, אז בכל התחומים שקשורים לטיול, יש הרבה מאוד נהלים שמחייבים את מנהל בית ספר והאחריות היא של מנהל בית הספר, החל מהנושא של הכנת התלמידים, הכנת הצוות החינוכי עבור לנושא של המסלול, תיאום המסלול, הוצאת אישורים ונושא של אבטחה, אחריות של מנהל, נושא של ליווי רפואי, נושא של מלווים בכלל

גל כפרי:  כל הדברים האלה הם מעוגנים במציאות בהנחיות ברורות

גל כפרי:  את ההנחיות האלה אנחנו מדי פעם מעדכנים, מוציאים עדכון במשרד החינוך לגבי נהלים כאלה ואחרים

גל כפרי:  לגבי הנושא של המזון שהוא מאוד מאוד רגיש בטיולים, אז יש גם לעניין הזה הנחיות

גל כפרי:  בית ספר מתקשר עם ספק שיש לו את כל האישורים הנדרשים

גל כפרי:  כמו שבנושא של אבטחה הוא צריך להתקשר עם חברת אבטחה שיש לה את כל האישורים והמאבטחים שלה עברו את כל ההנחיות ואת חידוש הרישיונות, אותו דבר בכל הקשור למזון

גל כפרי:  מתקשר עם ספק שיש בידי הספק את כל האישורים וזה כולל בתוכם לבתי הספר היהודים גם נושא של כשרות

גל כפרי:  ההנחיה הזאת כתובה, היא ברורה, יש לי אותה ואני יכול לצטט אותה

גל כפרי:  עכשיו נכנס העניין שיצאנו לטיול, פה - - -     

יוסף טייב: רגע לפני הטיול, מהם הכלים שיש למשרד החינוך לפקח שאכן הדברים נעשים? זאת אומרת אני שואל גם על האבטחה, גם על הכשרות והנושא הבריאות של האוכל

גל כפרי: אז אני מדבר על תפיסה

גל כפרי:  כשאנחנו שולחים את הילדים שלנו לבית הספר, אנחנו מצפים שיש מי שדואג להם שם וככה צריך להיות

גל כפרי:  וזה החל מאותו מנהל או מנהלת - - -     

יוסף טייב:         גל, אבל אתה מבין שגם בנושאים אחרים יש למשרד החינוך מחלקת פיקוח

יוסף טייב:  זה לא אומר שאנחנו לא סומכים על המנהל

יוסף טייב:  בסוף משרד החינוך מפקח על ביה"ס

יוסף טייב:  נכון, יש לכם מפקחים מהמשרד שבאים ומסתובבים ואמורים, לפחות לבדוק שאכן בית הספר מתנהל כשורה

גל כפרי: היו בעבר, בתנועות הנוער, היו לנו בעיות של המזון ואיכותו נקרא לזה כך, וזה תהליך שעברנו בתוך המשרד

גל כפרי:  היום, בכל פעם שיש איזשהו בעיית בריאות יש לזה נהלים

גל כפרי:  משרד הבריאות בודק

גל כפרי:  בתוך המשרד אנחנו בודקים, בודקים את החברה שסיפקה, או אם זה איזשהו בית ההארחה כזה או אחר

גל כפרי:  בודקים את הדברים האלה בעקבות אירוע שקרה

גל כפרי:  זה דבר שהוא מאוד מאוד רגיש ואני יכול להגיד לאורך השנים שאני בתוך המערכת הזאת ומוביל אותה, קורים מקרים כאלה, אבל הם בודדים ואנחנו בדברים האלה מטפלים

גל כפרי:  זאת אומרת, בכל הקשור למזון

גל כפרי:  איך אומרים? - השטח מדבר

יוסף טייב: אני רוצה להבהיר את הנקודה גם בכדי שייכתב לפרוטוקול

יוסף טייב:  ואומר שלמשרד אין איזשהו רגולציה שאומרת לפני שאני מוציא אישור לתיאום טיולים, אני צריך לקבל מהמנהל של חברת האבטחה אישור שאכן הוא עומד בתקן, שחברת האוכל אכן עומדת בתקן הן ברמה הכשרותית והן ברמה הבריאותית

יוסף טייב:  אין נוהל כזה במשרד? זאת אומרת, המשרד לא אמור לקבל את המסמכים האלה?     

גל כפרי: המשרד לא אמור, יש מנהל בית ספר שאמרתי

גל כפרי:  אנחנו מפקידים את דבריו - - -     

יוסף טייב: אני רק רוצה להבין את התהליך גל, כשאתה מוציא את האישור לתיאום טיולים, שאכן בית הספר יכול לצאת למקום אל"ף בי"ת גימ"ל ושזהו מסלולו והוא עובר דרך נקודה א' וחוזר דרך נקודה ב'

יוסף טייב:  אתם לא מקבלים שום מסמך לגבי נושא האבטחה, לגבי נושא ביטוח של חברה כזו או אחרת של מקום שמגיעים אליו, של חברת האוטובוסים, חברת ההסעות ואכן על זה הדרך, גם חברת האבטחה, אוכל ועוד

גל כפרי: אכן כך

גל כפרי:  אני אגיד את זה ככה

גל כפרי:  אני קצת אדייק את הדברים כי יש דברים שהמשרד הוא מאוד מאוד מקפיד כמו הנושא של אישור הטיול

גל כפרי:  אישור הטיול ניתן על ידי ספק שמופעל על ידי משרד החינוך

גל כפרי:  במקרה הזה הלשכה לתיאום טיולים, יש לנו את חדר מצב שנותן עדכונים לבתי הספר, ואנחנו כל הזמן על הנושא הזה

גל כפרי:       לכל נושא ספקי השירותים, אם זה חברת האבטחה, המאבטח שבא, המנהל, או במקרה הזה רכז הטיולים או אחראי טיול

גל כפרי:  בבוקר היציאה הוא מבקש, כמובן כשמנהל מתקשר עם חברת אבטחה או חברת אספקת המזון, הוא מבקש מראש את הרישוי העסק, הוא מבקש מראש את התעודות

יוסף טייב: הוא צריך לבקש מראש את תעודות הכשרות?     

גל כפרי: בוודאי, בוודאי

גל כפרי:  הוא צריך להקפיד

גל כפרי:  התקשרות עם חברה מספקת מזון תותנה בכך שיש בידיה אישורים לכשרות המזון, בתי ספר יהודים

גל כפרי:  עכשיו לגבי הפיקוח - בבוקר היציאה, אחרי שהוא כבר סגור עם חברת אבטחה ויש לו חוזים שהוא עושה כמיטב, יש כאלה בתי ספר שעובדים עם חברות במשך שנים, ואם יש קבלן או ספק שלא נותנת השירות, אתה פשוט מחליף אותו כמנהל בית ספר

גל כפרי:  ובבוקר הטיול בודקים את המאבטח שיראה את התעודה שלו, מדריך הטיולים מגיע שיש לו תעודה שהיא עם סמל של משרד החינוך, משום שהם תחת פיקוח שלנו

גל כפרי:  הוא מגיע עם התעודה, ובתעודה הזאת אתה בודק שהמדריך יש לו את האזור, ושהתעודה בתוקף

גל כפרי:  אותו דבר לגבי האוטובוס

גל כפרי:  מגיע האוטובוס ומבקשים ממנו את הרישיון, עושים בדיקה

גל כפרי:  יש לנו הנחיה לבדוק את האוטובוס

גל כפרי:  אבל כל הנעשה זה באחריות בית הספר

יוסף טייב: אז אם אני מבין נכון, בעצם אתה אומר לי אני כמשרד משליך את כל האחריות על ביה"ס וככה זה צריך להתנהל

יוסף טייב:  וזה בסדר, עד כאן אין לי בעיה, אנחנו בעד גמישות ניהולית ואני שמח שזה קורה ככה

יוסף טייב:  לאחר מעשה? בית ספר שאינו עומד בנוהל

יוסף טייב:  מה הכלים של המשרד כדי לבוא ולטפל בבעיה נקודתית? במקרה הזה - היום זו הבת של גברת אושרת, מחר זו הבת של משה או אילנה מבאר שבע

גל כפרי: בכל עת שיש, אני קורא לזה אירוע

גל כפרי:  אתה יודע אנחנו בודקים את האירוע שאחר כך אנחנו אומרים אם האירוע הוא ליקוי או ליקוי חמור

גל כפרי:  בכל אירוע המשרד מתבקש לבדוק

גל כפרי:  האירוע יכול להיות מדברים שיש שעולים מן השטח וזה יכול להיות גם מתלונות של הורים

גל כפרי:  ואני אומר לא תלונות, אלא אני אקרא לזה פניות, זה יכול להיות גם תלונות

גל כפרי:  כשהורה פונה, יש לנו מערכת מאוד מסודרת במשרד שאנחנו צריכים לתת תשובה

גל כפרי:  התשובה היא לא תמיד טובה להורה והוא לא מסתפק בה

גל כפרי:  אז אפשר לשאול עוד שאלה, אבל יש לכל דבר כזה גורם

גל כפרי:  במקרה שבו אנחנו עוסקים- אז זה שייך למינהל לחינוך התיישבותי

גל כפרי:  יש לכל מחוז אצלנו והמנהל, יש מה שנקרא ועדה

גל כפרי:  במקרה הזה, של כל מה שקשור לטיולים שהיא צריכה לבדוק - אני אקרא לזה ועדת טיולים מחוזית

גל כפרי:  והוועדה הזאת צריכה לבדוק את זה

גל כפרי:  אם זה נושא של אבטחה, אם זה איזשהו ליקוי בטיחותי, אם זה נושא של פנייה בנושא של מזון

גל כפרי:  אין בעניין הזה איזושהי תשובה של- זה המצב

גל כפרי:  שואלים, פונים למנהל בית ספר

יוסף טייב: יש סנקציות?     

גל כפרי: בוודאי

יוסף טייב: מה הסנקציות?     

גל כפרי: תראה, אנחנו רוצים שהתלמידים יצאו לטייל

גל כפרי:  זאת אומרת, אם הבית הספר שגה, נקרא לזה כך, או במקרה הזה טעה

גל כפרי:  וכמו שאמרתי, זה לא רק עניין של מזון, זה מנעד רחב

גל כפרי:  אז אנחנו רוצים שהתלמיד בסופו של דבר כן יצא לטיול והתלמיד כן יראה ויחווה

גל כפרי:  ואנחנו מדברים על הכרת הארץ ואהבת מולדת

גל כפרי:  זו השליחות שלנו

יוסף טייב: ואנחנו רוצים שהתלמיד יחזור בריא מהטיול

גל כפרי: בוודאי, אנחנו רוצים גם שהתלמיד יחזור בריא

גל כפרי:  זאת אומרת כשאתה שואל אם יש סנקציה - - -     

מיכל מנקס:        פיזית ורוחנית

יוסף טייב:  כן, כן ברור

גל כפרי: כשאנחנו אומרים על סנקציה, אז יש נושא של הסברה, יש נושא של משמעת, כשמנהל, או במקרה הזה צוות חינוכי, מנהל ורכז הטיולים, מנהל יכול להיקרא גם לשימוע אצל מנהל מחוז, במידה ויש לו ליקוי, כמו שאתה אומר על נושא של בטיחות של תלמידים

גל כפרי:  אז זאת אומרת שיש סנקציות

גל כפרי:  אנחנו רוצים שהתלמידים יטיילו אך לא בכל מחיר

גל כפרי:  הנושא של בטיחות אנחנו אומרים זה - - -     

יוסף טייב:        יש לנו נתונים של התופעה, גל

יוסף טייב:  של מספר תלונות שהגיעו שאכן טופלו בצורה כזו או אחרת?     

גל כפרי: בכלל?     

יוסף טייב: בכלל

יוסף טייב:  תראה, בסוף דברים קורים

יוסף טייב:  לא משנה אם הם קורים בגלל ליקויים באבטחה, ליקויים בביטוח, ליקויים בהסעה או - - -     

גל כפרי: אנחנו מדי שנה מטפלים בסביבות 50-60 ליקויים שיש בטיולים

גל כפרי:  זה אירועים ואחרי כן יש בדיקה, יש לנו נוהל ברור של בדיקה

גל כפרי:  אנחנו מוציאים את ההנחיות, לפעמים אנחנו זה משהו שאנחנו לומדים ואנחנו מפיצים לבתי הספר

גל כפרי:  אנחנו בריענונים שאנחנו עושים לרכזי טיולים

גל כפרי:  אנחנו עוברים איתם על ליקויים שהיו, ומה אנחנו לומדים מזה כמערכת, וכשצריך אנחנו בדרך כלל, כשאתה אומר סנקציות, אז כשיש יש רשלנות ויש הפרת משמעת, אני אומר, זה יכול להגיע לשימוע וזה חמור מאוד

גל כפרי:  מנהל בית ספר שמגיע לשימוע אצל מנהל מחוז כי מנהלי המחוזות ומנהל המינהל לחינוך התיישבותי הם אחראים על כל מה שקורה בבתי הספר

גל כפרי:  בן השאר גם על פעילות חוץ

יוסף טייב: נמצאת פה איתנו מיכל מנקס מהשלטון המקומי

יוסף טייב:  בבקשה

מיכל מנקס: בוקר טוב, זה לא כל כך נוגע לרשויות המקומיות, אבל איפה שכתוב דיון כשר אצלך אדוני, אנחנו מתייצבים

מיכל מנקס:      אני רוצה רגע להעיר כמה הערות

מיכל מנקס:  הסוגיה שהועלתה פה נוגעת לשני דברים: אחד, לפן של הכשרות

מיכל מנקס:  שפה אין ויכוח, יש הנחיות ברורות, מדינת ישראל, בית ספר רשמי ממלכתי, כל המזון בתוך בית הספר ומחוצה לו שניתן לילדים, המזון חייב להיות כשר

מיכל מנקס:  זאת הנחיה כתובה

מיכל מנקס:  כמו הרבה מאוד הנחיות שלא כולן נבדקות או נבחנות

מיכל מנקס:  אבל תכף אני אגיב

מיכל מנקס:  הסוגיה השנייה לא עולה על הדעת שבית ספר שמסיע תלמידים מאילת לרמת הגולן, ייקח איתו מזון בצידניות מקוררות ככל שיהיו, וזו סוגיה בריאותית

מיכל מנקס:  זאת אומרת תשובה, כמו ששמעתי מהגברת שהיא קיבלה ממשרד ממשלתי שזה לא עניינינו- לא עולה על הדעת

מיכל מנקס:  אוקי, זה לא רק משרד החינוך, אבל אני רוצה לומר עוד דבר

מיכל מנקס:  טיולים הם כספי הורים, אין בית ספר שמוציא טיול שלו מתשלומי הורים

מיכל מנקס:  את הטיול מתכנן בית הספר יחד עם ועד ההורים ולא יעלה על הדעת שלוועד ההורים לא יהיה SAY, ולא ידרוש מהמנהלת לראות מסמך כזה או אחר, יכבול על זה שהוא לא מוכן שהילדים שלו יאכלו

מיכל מנקס:  זאת אומרת נראה לי קצת מוזר שמנהלת בית ספר פועלת על דעת עצמה, מוציאה טיולים עם דברים לא הגיוניים וסליחה, אני לא מכירה אותה ושמעתי את הדברים לא מפי אומרם

עו"ד אושרת לוי: מנהלת טיולים של משרד החינוך

עו"ד אושרת לוי:  ההורים לא יודעים, אלא אם כן, יש הורים שמלווים את הטיול ורואים את זה הלכה למעשה

מיכל מנקס: אני לא נכנסת למקרה הפרטי

עו"ד אושרת לוי: לא מקרה פרטי, אני אומרת גם במקומות שיש ועם ההורים המלווים לא רואים, וערים לזה זאת אומרת

מיכל מנקס: רגע, אני רוצה לומר עוד משהו

מיכל מנקס:  מנהלת טיולים ואישורי הטיולים של משרד החינוך עובדים מצוין והם באמת בקשר לפני הטיול וביום הטיול ותוך כדי הטיול

מיכל מנקס:  אבל עיקר הבדיקה שלהם היא בטיחותית וביטחונית

מיכל מנקס:  אני לא מכירה בדיקות שנעשות על המזון על ההזנה וכו'

מיכל מנקס:  רוצה לקוות שגם לא תהיה אכיפה כזאת

יוסף טייב: אני רק שואל, האם זה בגלל שזה נוח יותר פה - - -     

מיכל מנקס: אני לא רוצה לכפות את המובן מאליו

מיכל מנקס:  זה נוהל ברור

מיכל מנקס:  זה כתוב ואני אסביר

מיכל מנקס:  כמו שמובן מאליו שבכל - - -     

לימור סון הר-מלך: אבל למה הזכות של ילד ומשפחה ששומרת על תזונה כשרה, לקבל אוכל כשר

לימור סון הר-מלך:  שתהיה הבטחה שהאוכל שהילד יאכל בטיול הוא כשר

לימור סון הר-מלך:  למה הזכות הזאת פחותה בעיניי - - -     

מיכל מנקס: היא בכלל לא פחותה

מיכל מנקס:  היא כתובה, ואני אגיד לך יותר מזה: בבתי הספר, בכל הפתחים ישנן מזוזות, זה לא כתוב בשום מקום ואף אחד לא אוכף את זה

מיכל מנקס:  בואו נכתוב גם את זה

מיכל מנקס:  תראי יש הבדל, בין הוראה כתובה שלא נאכפת, שפה צריך לבדוק מה עושים

מיכל מנקס:  לבין תלונות שאפשר לאכוף אותן פנימית

מיכל מנקס:  זאת אומרת למה הורים שפועלים ואין להם או לא קיבלו מענה במשרד החינוך, דיון כזה לא צריך להגיע לפה

לימור סון הר-מלך: אבל כשההורים פונים, הם מקבלים תשובות כאלה, וזו הסיבה שאנחנו מעלים את זה פה לדיון וזו הסיבה שאנחנו מנסים

לימור סון הר-מלך:  אבל אני לא רואה את נציגי המשרדים

לימור סון הר-מלך:  איפה נציגים בכירים של המשרדים, שגם יתנו תשובות?     

יוסף טייב:  בסדר, את השאלה ששאלת, אני גם שאלתי את העוזר שלי בתחילת הדיון

יוסף טייב:  אני חושב שגם משרד הבריאות היה צריך להיות כאן והוא הוזמן

יוסף טייב:  אז משרד הבריאות לא הגיע וזה לדעתי צריכים לבדוק את הנושא

יוסף טייב:  נוציא על זה מכתב

עו"ד אושרת לוי: אני רק רוצה להוסיף משהו ומתייחס למה שמר גל אמר

עו"ד אושרת לוי:  אני חושבת שיש פה, זאת אומרת איזו שהיא סטייה מהנושא

עו"ד אושרת לוי:  משרד החינוך בתגובה שלו, כתב בצורה מאוד מאוד ברורה ולי זה מאוד ברור ועולה מהדברים שיש גיבוי

עו"ד אושרת לוי:  למעשה, המנהלת פעם אחרי פעם אמרה וכתבה לי שיש לה אישור מהפיקוח המקומי ומהפיקוח האזורי

עו"ד אושרת לוי:  מהפיקוח האזורי אמרה שפיטר מפיקוח מחוז דרום נתן אישור לזה

עו"ד אושרת לוי:  הם פעם אחרי פעם אמרו את אותו דבר

עו"ד אושרת לוי:  משרד החינוך בתגובה הרשמית שלו, אני שומעת כאן את מר גל שאומר שזה לא תקין וזה אירוע והוא מתכוון לצלול אליו

עו"ד אושרת לוי:  אבל התגובה של משרד החינוך לא הייתה כזאת

עו"ד אושרת לוי:  לא היינו צריכים להגיע לכאן אם משרד החינוך היה נותן את התשובה שלך

עו"ד אושרת לוי:  משרד החינוך אומר שזה לפי הכללים של הזנת שטח, וגם הוא אומר - השולחנות של הבשר והחלב שנפרסו, היו במרחק ואני מצטטת "סביר זה מזה"

עו"ד אושרת לוי:  תם ונשלם האירוע מבחינתם

עו"ד אושרת לוי:       לכן אתה הכתובת שלנו במשרד החינוך, ואני אומרת לך צודקת החברה מהרשות המקומית, שלא היינו צריכים להגיע לכאן אם משרד החינוך לא היה כותב להורה משהו אחד או לתגובה משהו אחד בתקווה שאולי ההורה הזה יתייאש וייפול בשטח, לבין שהוא שולח לכאן לכנסת בפני נציגות רשמית ונותנים תשובה אחרת ומודים- אכן זה בניגוד לחוק

עו"ד אושרת לוי:  אכן, זה בניגוד חוזר מנכ"ל, נצלול ונטפל בזה, ולכן שני הקולות שאני שומעת משרד החינוך, אני מברכת את הקול שלך מאוד

עו"ד אושרת לוי:  אבל שתי הקולות האלה הם כל כך לא הוגנים לנו ההורים

עו"ד אושרת לוי:  עלתה פה שאלה איפה ועד ההורים? ועד ההורים לא בודק, וכבר לא צולל

עו"ד אושרת לוי:  הכול זה בצורה מקוונת

עו"ד אושרת לוי:  אנחנו בעידן אחר כבר לא נשלחים דפים לבתים

עו"ד אושרת לוי:  ואם כבר נשלח, אז יש להם הזנת שטח

עו"ד אושרת לוי:  ההורים לא בודקים בהזנת השטח מה טיב המזון כי הם יודעים שיש חוק

עו"ד אושרת לוי:  הם יודעים שיש חוזר מנכ"ל

עו"ד אושרת לוי:  ולכן ההורים לא יודעים, אבל מי שכן חשפתי אותו לזה הם אומרים לי אשרת- תגידי, תדברי

עו"ד אושרת לוי:  אני אומרת להם תגידו גם אתם, אבל הם מפחדים

עו"ד אושרת לוי:  כי במיוחד ביישובים ההתיישבות הקיבוצית וכל היישובים הקטנים, אתה יודע, הרוח שם היא לא רוח במיוחד יהודית, לא בכולם, ברובם

עו"ד אושרת לוי:  וכמו שאמרתי לך יו"ר המועצה אמרה לי שעשיתי את הילדה שלי חריגה ולכן התגובה שלך אני מאוד מברכת אותה אבל היא מנוגדת לתגובה הכתובה

עו"ד אושרת לוי:  התגובה הכתובה הייתה מעליבה

עו"ד אושרת לוי:  מנסה לטאטא את הבעיה מתחת לשטיח - - -     

מיכל מנקס: זה לא נעים שאמרת שמי שלא בוחן בכשרות אז הוא לא יהודי

עו"ד אושרת לוי: זה לא מה שאמרתי

עו"ד אושרת לוי:  אמרתי בחלקם

עו"ד אושרת לוי:  בחלקם הרוח היא לא יהודית

מיכל מנקס: יש כאלה שיגדירו אותך כאילו יהודייה

מיכל מנקס:  אל תכניסו את זה בכלל לדיון

עו"ד אושרת לוי: זה בדיוק מה שקורה בשיח הציבורי

עו"ד אושרת לוי:  אנחנו מדברים על אוכל לא כשר

עו"ד אושרת לוי:  הונאת כשרות, יש חוק - הונאת כשרות שנעשית במשרד החינוך

עו"ד אושרת לוי:  ומה שאתם לוקחים את זה לעניין של כאילו המלחמה הזאת של להוציא את זה מהקשרו, לא

עו"ד אושרת לוי:  העניין זה שמשרד הבריאות כשהם מקבלים סלמונלה בילדים, לפני שנתיים או שלוש היה מקרה בטבריה, כשקיבלו סלמונלה, אז כולם קיבלו שם סלמונלה

עו"ד אושרת לוי:  כשאוכלים אוכל לא כשר, ודרך אגב, במשרד החינוך החובה היא רק בבתי הספר היהודים ולא הנוצרים, ולא המוסלמים

עו"ד אושרת לוי:  אז ככה שאין פה כפייה כשאוכלים אוכל כשר ושיש הוראה לספק מזון לאוכל כשר, כל הילדים חייבים לאכול את זה

עו"ד אושרת לוי:  וכן אני עומדת מאחורי דברי שחלק מהיישובים הם לא במיוחד ברוח היהודית ברוח הדתית שקשורים לזה הם מגדלים שם ואם אני לא טועה, כבר אין את זה, חזירים

עו"ד אושרת לוי:  זאת אומרת, זה לא סוד שלא כולם מחוברים, אבל מה לעשות שהחוק לא מבדיל בין מחובר לא מחובר והוא חל על כולנו ואני רק מבקשת לקיים את החוק, ולא להוציא את זה מהקשרו

עו"ד אושרת לוי:  המלך הערום הוא ברור כאן

עו"ד אושרת לוי:  כשרות ומשרד הבריאות, שם זה נפל ושם התקלה

יוסף טייב: יועץ השר בבקשה

אבנר פורת: אבנר פורת, יועץ של סגן השר מעוז

אבנר פורת:  אנחנו מדברים כמובן על משרד החינוך של המדינה היהודית

אבנר פורת:  כידוע, על פי סקרים, לאורך השנים יש עשרות אחוזים אני לא יודע כמה

אבנר פורת:  יש לנו 40% מהציבור המכונה חילוני- הציבור הלא דתי וחרדי שהם שומרים כשרות ברמה זו או אחרת

אבנר פורת:  היו לנו פניות לא מעטות גם כמו של אושרת ושל רבים אחרים, גם בעניין זה ובעניינים אחרים במערכת החינוך של הורים מסורתיים

אבנר פורת:  אנחנו לא רוצים כמובן, אף אחד לא רוצה לכפות אורח חיים על אף אחד בחיים הפרטיים שלו, אבל לא יכול להיות שתלמיד מסורתי במדינת ישראל, במערכת החינוך הממלכתית, לא יכול לשמור על כשרות בפעילות של בית הספר

אבנר פורת:  אני חושב שמשרד החינוך אמור לבדוק איך יכול להיות שקרו מקרים כאלה שילדה הפסידה טיול שנתי בגלל דבר כזה

אבנר פורת:  ולמרות שמדובר פה כרגע במקרה ספציפי ואמרו לא רוצים לדון במקרה מסוים פרטי, אבל אני חושב שדווקא כדי שמקרים כאלה לא יישנו, צריך לבדוק גם ביחס לגורמים בבית הספר וגם ביחס לגורמים כמו שאושרת אמרה, במשרד החינוך וביניהם במחוז במשרד עצמו, שיהיו אחראים להתנהלות הזאת, ולהעמיד אותם במקומם כדי שהמקרים האלה לא יישנו והילדים לא ייפגעו

אבנר פורת:  תודה

יוסף טייב:  תודה רבה

יוסף טייב:  חברת הכנסת לימור סון הר מלך, בבקשה

לימור סון הר-מלך: אני חושבת שהדברים ברורים, מה צריך להיעשות שלא נעשה? אני לבינתיים לא שמעתי

לימור סון הר-מלך:  יש פה פער בין הדברים שהציג משרד החינוך לבין הדברים שקרו במציאות בפועל

לימור סון הר-מלך:  אני לא שמעתי שיש שום סנקציה על מי שמפר בעצם את התקנות האלה

לימור סון הר-מלך:  אני חושבת שהיא צריכה להיות ברורה

לימור סון הר-מלך:  יש פה משהו שאני כן יכולה להתחבר, שיש דברים שהם כן מובנים מאליהם והם בסטטוס קוו שלנו לצערי הרב

לימור סון הר-מלך:  אנחנו רואים שיש היום יותר ויותר מציאויות שמכרסמות בסטטוס קוו הזה ולא מאפשרות אותו, ולכן אני תמיד אומרת זה ברור שלכתחילה המציאות האידיאלית זה מה שאת הצגת, אבל אנחנו לא במציאות אידיאלית לצערי הרב

לימור סון הר-מלך:  אנחנו במציאות של בדיעבד גמור, ובמציאות זה מה שקורה שם

לימור סון הר-מלך:  אני עוד לא יודעת איך ומה, אבל כן לפחות לדון בזה, לראות את זה, להכיר בזה, ולדעת שיש כזו תופעה ושהיא צריכה טיפול

מיכל מנקס: תופעה של מנהלים שלא אוכפים נהלים

לימור סון הר-מלך: נכון, אני מסכימה איתך

יוסף טייב: תראו, זה קל מאוד לזרוק את זה על המנהלים ואני שומע גם גל כזה שאתם זורקים את הכדור על המנהלים

יוסף טייב:  הלוואי גם בדברים אחרים הייתם נותנים להם את הסמכות, אבל לצערי זה לא קורה ובסוף אני שומע ממך גל שיש איזשהו נוהל ושיש כאן רצון לבוא ולפקח ולראות לאחר מעשה מה קורה, ולקרוא את הדברים לסדר ולשימוע

יוסף טייב:  אך בסוף, הדברים לא קורים

יוסף טייב:  אותה מנהלת עשתה את המעשה הזה בשנה שעברה, חזרה על אותו מעשה השנה וכנראה תחזור על אותו מעשה גם שנה הבאה

יוסף טייב:  ולכן אני חושב שבמשרד ואני אגיד את זה בסיכום שלי, אני חושב שהמשרד צריך כפי שהוא מבקש בהחלטה של - איזה מסלול אני אקח, זאת אומרת אני לא אקח תלמידים להר הזיתים או למסלול בצפון כי זה לא עומד בקריטריונים ואין אישור משטרה לנושא, אז אני גם לא נותן למנהל בית הספר לצאת לטיול אם אין לו איזושהי תעודת כשרות ולא פחות חמור ואולי באותו המשקל, משהו עם איך המזון עובר ממקום למקום

יוסף טייב:  איך המזון מגיע מאילת לרמת הגולן, ללא משאית קירור? אני רוצה להבין, בסוף מה אנחנו רוצים ללכת לבקר את הילדים האלה בבית החולים?     

גל כפרי: אפשר להתעדכן?     

יוסף טייב: בבקשה

גל כפרי: תודה

גל כפרי:  גל כפרי, ממונה טיולים באגף שלח וידיעת הארץ, מינהל חברה ונוער משרד החינוך

גל כפרי:      במשרד החינוך בתי הספר יוצאים ל-200,000 טיולים בשנה ואנחנו מאוד מאוד שמחים על כך

גל כפרי:  והטיולים האלה, כמו שהסברתי בדבריי, יש להם מערכת שלמה של התארגנות

גל כפרי:  אנחנו לא פתאום יוצאים לטיול, מערכת שלמה של התארגנות עד שהתלמיד יוצא וחוזר הביתה כמו שאמרנו בשלום

גל כפרי:  אני רוצה להגיד לגבי העניין שמשרד החינוך לא זורק אחריות על המנהלים

גל כפרי:  משרד החינוך מנחה את המנהלים אבל מלווה את בעלי התפקידים

גל כפרי:  זה התחומים שאנחנו עוסקים בהם, את בעלי התפקידים בהכשרות, בימי ריענון לאורך השנה

גל כפרי:  מנהל בית ספר יש לו את רכז הטיולים לימינו בכל מה שקשור להוצאת טיולים

גל כפרי:  אנחנו לא זורקים את האחריות, אבל אנחנו כן מנחים

גל כפרי:  כי כמו שאמרתי יש הרבה מאוד טיולים, יש הרבה מאוד מוסדות

גל כפרי:  כמו שאמרתי לגבי התלמיד שיוצא בבוקר מהבית ואנחנו בטוחים שאנחנו רוצים להאמין שהתלמיד הזה מגיע לבית הספר ויש מי שמטפל בו וככה המערכת בנויה

גל כפרי:  אבל כאשר יש אירוע, כמו שאמרתי - - -     

קטי קטרין שטרית: האם ניהלתם שימוע למנהלים שלו או למורים שלדוגמה שמו על שולחן באמצע הטיול גם נקניק, גם חלב, גבינות וכו' וכו'? הרי למשל אם זה היה במגזר הערבי ומישהו היה מביא נניח אני לא מדברת על חלב בשר, למשל, חזיר

קטי קטרין שטרית:  הרי אתם הייתם קופצים

קטי קטרין שטרית:  כי צריך לכבד את רגשותיהם של המגזר הערבי שאני מכבדת כמובן

קטי קטרין שטרית:  אני שואלת את אותה שאלה כי יש איזושהי בעיה במשרד החינוך בתקופה האחרונה

קטי קטרין שטרית:  ב-10 השנים האחרונות יש איזה פרוגרס כזה שמותר הכול

קטי קטרין שטרית:  אפשר איזשהו עץ אשוח יחד עם חנוכייה ואפשר את זה וזה

קטי קטרין שטרית:  יש אידיאולוגיה

קטי קטרין שטרית:  הוא לא חייב להיות ילד דתי, אבל הוא בא מבית שיש בו מסורת

קטי קטרין שטרית:  בוא קח את הבית שלי, אני גדלתי בבית מסורתי

קטי קטרין שטרית:  לעולם לא ערבבנו בין בשר לחלב, אבל אבא שלי לצערי הרב נאלץ לעבוד בשבת כי הוא עבד בשדה התעופה

קטי קטרין שטרית:  אם הוא לא היה עובד, הם היו מפטרים אותו, ואם היו מפטרים אותו, אז 5 ילדים לא היה להם מה לאכול

יוסף טייב: חשבתי שדברים כאלה קורים רק בצרפת

קטי קטרין שטרית: לא, לא, גם בישראל זה קרה

קטי קטרין שטרית:  עד שברוך השם הפסיקו הטיסות בשבת לפחות אל על וכו'

קטי קטרין שטרית:  ואז קיבלנו את אבא בחזרה הביתה

קטי קטרין שטרית:  אבל אני שואלת שאלה, ואני שואלת את זה בכוונה, האם ניהלתם שימוע? כי דברים כאלה קורים

קטי קטרין שטרית:  האם ניהלתם איזשהו שימוע כלפי מוסד חינוכי כזה ואחר? או מנהל או מורה או משהו כזה, כי אנחנו מדברים על אידיאולוגיה

קטי קטרין שטרית:  אני לא יכולה לדבר במשרד החינוך על העניין, כי מיד יגידו עדתה

קטי קטרין שטרית:  אנחנו מדברים על ילד שחונך בבית שמפרידים בין בשר לחלב

קטי קטרין שטרית:  האם הוא מגיע לטיול והאוכל הזה, ככה מונח על השולחן? והוא ילד, הוא לא יודע להבדיל

קטי קטרין שטרית:  אבל ההורה עם עוגמת נפש

קטי קטרין שטרית:  ויש גם הורים שלא שולחים את הילדים שלהם לטיול כזה או אחר, כי הם יודעים שדבר כזה יכול לקרות

קטי קטרין שטרית:  אז יש לנו גם ילד שמפסיד טיולים

גל כפרי: תודה, אני אענה לך

גל כפרי:  הסמכות העליונה בכל מחוז - מנהל מחוז ומעליו נמצא - - -     

קטי קטרין שטרית: עכשיו אנחנו מתחילים לזרוק את האחריות על מנהלי המחוז? אני שואלת אותך, זה התפקיד שלך

גל כפרי: ברשותך, אני אענה

גל כפרי:  הסמכות במחוז זה מנהל מחוז

גל כפרי:  מנהל מחוז אחראי על כל מה שקורה בכלל בתי הספר, וכאשר מנהל מוזמן לשימוע, השימוע נערך אצל מנהל מחוז

קטי קטרין שטרית: אני לא מדברת על האופן הזה, אני מדברת עליכם כמי שאחראים למעלה

קטי קטרין שטרית:  מה קורה לכם? אתם זורקים את האחריות על מנהל המחוז, ומנהל המחוז לא קורא לשימוע

קטי קטרין שטרית:  מה אתה עושה? מה אתה עושה? תפסיקו לזרוק את האחריות על הדרג היותר נמוך ויותר נמוך, ולחפש את ה-ש"ג

קטי קטרין שטרית:      הבעיה היא אצלכם באגף שלכם

קטי קטרין שטרית:  יש היום בעיה ואין לה פתרון, אני לא רואה פה פתרון

גל כפרי: אגיד, כשלא היית כאן אז אני אמרתי שאנחנו מטפלים באירועים שיש בטיולים

גל כפרי:  בין השאר גם בפניות של הורים שמלינים על דבר כזה או אחר

גל כפרי:  והנושאים האלה נבדקים

גל כפרי:  לגבי הפנייה שבה אנחנו דנים, אז אני לא טיפלתי בה, אבל אני מקבל באמת עשרות פניות, מה שנקרא פניות הציבור, פניות של הורים, גם תלמידים בנושאים שונים שקשורים לטיולים

קטי קטרין שטרית: שאלה פשוטה, האם אתה יכול לכמת לי את זה במספר

קטי קטרין שטרית:  האם היו שימועים? אתה יודע מה מספר השימועים? אני רוצה לדעת מספר

קטי קטרין שטרית:  אחד, שניים, מאה

קטי קטרין שטרית:  האם היה שימוע למוסד או למנהל בית הספר בנושא הזה של לא להעמיד את הילד במצב כזה, שהאוכל הוא לא כשר?     

גל כפרי: לא היה

קטי קטרין שטרית: בסדר, זו התשובה

יוסף טייב: אני אתן לחבר הכנסת אברהם בצלאל לדבר

קטי קטרין שטרית: אני קיבלתי מהתשובה ששאר המשרדים הממשלתיים פועלים בצורה אחרת

אברהם בצלאל: בוקר טוב אדוני היושב ראש

אברהם בצלאל:  היו לי הרבה הרבה פניות בנושא הזה, שלצערנו הכשרות לא מתאימה במוסדות כאלו ואחרים

אברהם בצלאל:  הילדים מחויבים לאכול דברים לא כשרים, ואני חושב שזה א'-ב' במדינה יהודית ו-א'-ב' במשרד החינוך, שצריך לתקן את הדבר הזה ואין שום סיבה שיפול פגם בדבר הזה, ומשרד החינוך חייב לתקן את העוולה הזאת וכמה שיותר מהר

אברהם בצלאל:  ככה אני חושב

אברהם בצלאל:       יש פניות

אברהם בצלאל:  הרי אני פה כמה חודשים, אבל גם לפני שהגעתי לפה היו פניות מחכות לסגן ראש עיריית ירושלים, פניות בלי סוף בנושא הזה

אברהם בצלאל:  ועד עכשיו אתם אומרים לי שלא היה אפילו שימוע אחד

אברהם בצלאל:  אז מה, לא היו פניות, לא היו בקשות, או שמא נפנפו את זה? איפה באמת?      

יוסף טייב: גל אתה רוצה להתייחס לפני הסיכום?     

גל כפרי: לא

יוסף טייב: טוב

יוסף טייב:  צר לי לומר שהמשרד, האמת שזה קרה מספר פעמים, לא הרבה, אבל אכזבתם

יוסף טייב:  ציפיתי לקבל ממך איזו שהיא אמירה שאומרת - לא תקין, מה שהיה אנחנו מטפלים

יוסף טייב:  צריך להיות שימוע, לא היו שימועים, ואנחנו נעמוד על כך

יוסף טייב:  שוב- אנחנו מדברים על נושא הכשרות ועל נושא הבריאות במקביל אליו

יוסף טייב:  לא ייתכן שאנחנו נחכה שילדינו יחטפו חיידק כזה או אחר ויהיו מאושפזים בבית החולים

יוסף טייב:  ולא משנה אם זה ילד אחד או כיתה שלמה, כדי לבוא ולהגיד הנה כותרות בעיתונות שמשרד החינוך נכנס לסיפור עם משרד הבריאות, ואנחנו עושים לזה נוהל ועושים לזה פיקוח

יוסף טייב:  לא ייתכן שמי שצריך לצאת למשרד מקבל או אמור לקבל אישורים רק במשטרת ישראל, שאכן הנושא הוא בסדר

יוסף טייב:  נושא הכשרות ונושא הבריאות לא מעניין

יוסף טייב:  לא יהיה

יוסף טייב:  אני אומר לכם חד משמעית לא יהיה במשמרת שלי

יוסף טייב:      אני הולך להוביל את הסיפור הזה ואם צריך לכנס את הוועדה שוב, אנחנו נכנס את הוועדה שוב

יוסף טייב:  למרות שכמו שאמרה מיכל מנקס לכאורה הוועדה הזאת לא הייתה אמורה בכלל להתקיים

יוסף טייב:  אני חושב שפנייה של הורה עם תשובה נאותה של המשרד היה אמור לספק את הנושא, לקרוא לאותה מנהלת לשימוע, להעמיד את הדברים על דיוקם ולפתור את הבעיה אחת ולתמיד

יוסף טייב:  לצערי המנהלת הזו, במקרה הזה אנחנו מדברים על המנהלת הזו, אבל כנראה שיש עוד מנהלים ומנהלות כאלו חטאו בנושא הזה שנה שעברה, חזרו על אותו חטא השנה

יוסף טייב:  אם תמשיכו לא לעשות כלום זה יחזור גם שנה הבאה

יוסף טייב:  ואתה רוצה שאני אגיד לך מה, התופעה רק תלך ותגדל

יוסף טייב:  לצערי התופעה רק תלך ותגדל ואם המשרד לא יעשה את מה שצריך לעשות - בשביל זה הוועדה הזאת מתכנסת עכשיו על הנושא הזה, ואני אקרא גם למשרד הבריאות לסדר על זה

יוסף טייב:  לצערי הם לא הגיעו והם היו אמורים להיות בדיון

יוסף טייב:       הוועדה דורשת ממשרד החינוך לבדוק ולפקח על כך, כולל ובמיוחד בפעילות החוץ בית ספריות כמו- טיולים ולהטיל עונשים במידת הצורך, וכן לקרוא לשימוע

אברהם בצלאל: אני אשמח שיעבירו למנהלת הוועדה או לוועדה עצמה, כמה פניות היו להם בנושא הזה

אברהם בצלאל:  שימועים, הבנו כבר שלא עושים, אבל כמה פניות היו

אברהם בצלאל:  מעניין אותי לדעת

אושרת לוי: יש משפט אחד שאומר "כוח ללא אחריות משול ההפקרות"

אושרת לוי:  אהרן ברק אמר את זה, אם אני לא טועה

אושרת לוי:  כוח ללא אחריות משול להפקרות

אושרת לוי:  נתנו לכם את הכוח ביד, למשרד החינוך

אושרת לוי:  אתם צריכים לפקח

אושרת לוי:  אף אחד לא אמר שאתם תבדקו את הכול

אושרת לוי:  אבל לפקח, לאסוף אישורים

אושרת לוי:  כבוד היושב ראש אמר כאן קיבלתם אישור עם האבטחה, קיבלו אישורים על המזון, קיבלו לספק מעין טופס טיולים לפני שהטיול יוצא לדרך

אושרת לוי:  כוח ללא אחריות משול להפקרות, ולעניות דעתי, אתם פשוט המשרד, לא אתה חס וחלילה אישית

אושרת לוי:  המשרד עצמו בכלל כשל

אושרת לוי:  כשל בצורה שאני לא רוצה לחשוב אם זה בכוונת מכוון

יוסף טייב: תודה רבה, אני ממשיך

גל כפרי: אשמח לדעת אם יש עוד פניות בנושא הזה

יוסף טייב: אני אעביר אותם

יוסף טייב:  אבל אתה יודע בעקרון אני הוועדה

יוסף טייב:  אני מקבל ממך את הנתונים ולא המשרד צריך לקבל ממני את הנתונים על פניות שהגיעו

יוסף טייב:  יש לכם מערך פניות, כרגע אנחנו מדברים על פניה אחת מסוימת, אבל ישנן עוד פניות כאלה ואני אעביר לך אותן באופן אישי, אבל אני כן רוצה ואני תכף מגיע לזה, עזוב, אני אגיד את זה בסיכום

יוסף טייב:       הוועדה מביעה תמיהה על כך שמשרד החינוך אינו דורש אישורים על כל היבטי הטיול כולל כשרות, בריאות, המשרד מקפיד על אישור הטיעונים בלבד, והוועדה דורשת שמשרד החינוך יבדוק את כל היבטי הטיול, כולל הכשרות

יוסף טייב:  הוועדה מביעה את תמיהתה שמשרד הבריאות לא הגיע לדיון, על אף שהוזמן לכך

יוסף טייב:  הוועדה דורשת ממשרד הבריאות לפקח על המזון במוסדות החינוך היהודיים והלא יהודים, ובמיוחד בטיולים שם יש רגישות גדולה במיוחד בהובלת המזון ממקום למקום

יוסף טייב:  אני מבקש ממשרד החינוך לקבל את כלל הפניות שהגיעו בנושא כשרות ובריאות כליקוי בטיולים

יוסף טייב:  הוועדה מבקשת ממשרד הבריאות לבדוק בנושא ספציפי הזה מה קרה

יוסף טייב:  ואכן, במקביל לכך אני אעביר למשרד את הפניות הנוספות שהגיעו ללשכתי וללשכת חברי כנסת נוספים בעניין כשל בבריאות, בטיב המזון, בהובלת המזון ובנושא הכשרות

יוסף טייב:       ברשותכם, אני נועל את הדיון